ปัญหาคือกลัวท้องค่ะ ตัดสินใจฝังเข็มแบบ5ปี ตั้งแต่เริ่มฝังเข็มถึง3ปี เมนส์ไม่มาเลย แล้วตอนนี้คือเมนส์มาค่ะแต่มานิดเดียวแอบตกใจว่าจะท้องรึป่าวตั้งนานไม่มา มาก็มานิดเดียวเป็นเลือดล้างหัวเด็กตามเค้าพูดกันรึป่าวคะ
สวัสดีค่ะ ผลข้างเคียงของยาฝังคุมกำเนิดนั้น มักทำให้เกิดเลือดออกกะปริดกะปรอย หรือมีเลือดออกบ่อย เลือดออกนานกว่าปกติ หรือในบางรายอาจทำให้ประจำเดือนขาดหายไปก็ได้ดังนั้น การที่ประจำเดือนไม่มาตลอด 3 ปี แล้วต่อมามีเลือดออกมาเล็กน้อย ก็ถือว่าเป็นผลข้างเคียงของยาฝังที่สามารถพบได้เช่นกันสำหรับประสิทธิภาพของยาฝังคุมกำเนิดนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% หรือประมาณ 1 ใน 2000 คนที่ฝังยาคุมค่ะ ดังนั้น เลือดที่ออกจึงไม่น่าใช่เลือดล้างหน้าเด็กค่ะ อย่างไรก็ตาม หากกังวลใจ ก็อาจลองตรวจหาการตั้งครรภ์ดูก็ได้ค่ะ